cyanic-selkie/wikianc huggingface dataset:
Savvaļas aita
Jaunākie atklājumi
Tā kā jaunākie DNS pētījumi pierāda, ka mājas aitai vistiešākā radniecība ir tikai ar divām muflonu pasugām (Āzijas muflonu un Eiropas muflonu), tad "Pasaules zīdītāju sugu saraksta" izdevuma sistemātiķi nosaukumu Ovis aries lieto gan domesticētajai formai, gan savvaļas formai, piemetinot, ka savvaļas formai drīkst lietot nosaukumu Ovis orientalis. Līdz ar to pastāv vairāki pieraksti, kā Ovis aries aries, Ovis aries orientalis vai Ovis orientalis aries, Ovis orientalis orientalis, utt. Tā kā dažādos pasaules informācijas avotos mājas aitas zinātniskais nosaukums tradicionāli ir Ovis aries, tad, neskatoties uz to, ka mājas aita ir savvaļas aitas pasuga, tās nosaukums visbiežāk netiek mainīts. Toties savvaļas aitai izmanto nosaukumu Ovis orientalis.
Mājas aitas izcelsme
DNS pētījumi ir ieviesuši zināmu skaidrību arī mājas aitas izcelsmē, par kuras priekštečiem gadu gaitā ir uzskatītas vairākas savvaļas aitu sugas, kā mufloni, uriāli un Eirāzijas kalnu aita (Ovis ammon). Vienā no populārākajām hipotēzēm tika pieņemts, ka dažādas šķirnes ir radušās no dažādām savvaļas aitu sugām. Tomēr ģenētiskie pētījumi pierādīja, ka tikai divas savvaļas aitas pasugas ir izmantotas mājas aitas izveidē - Āzijas muflons un Eiropas muflons, turklāt zinātnieki izvirzīja jaunu pieņēmumu, ka Eiropas muflons ir ne tikai mājas aitas priekštecis, bet arī pirms daudziem tūkstošiem gadu savvaļā sākusi dzīvot mājas aita.
Klasifikācija
Savvaļas aita (Ovis orientalis)
Balbiši
Balbiši (agrāk Ozolaine) ir ciems Rēzeknes novadā, Ozolaines pagasta centrs. Ciems atrodas pagasta pierobežā, pie Sanktpēterburgas—Varšavas dzelzceļa, abpus autoceļam A13. Balbišos bija pagasta vienīgā pasta nodaļa Ozolaine (LV-4633), kā arī Balbišu kapi.
Līdz 1994. gada maijam Balbiši bija Ozolaines pagasta centrs.
2016. gada 4. novembrī Ozolaines pagasta pārvaldes administrācija svinīgi pārcēlās atpakaļ uz Balbišu ciemu, šoreiz izvietojoties bijušās Ozolaines pamatskolas ēkā. Skola tika slēgta 2004. gadā skolēnu trūkuma dēļ.
Autopsija
Autopsija (grc, autos — ‘pats’,, opsis — ‘skats’) vai līķa sekcija, arī obdukcija ir līķa uzšķēršana patologanatomiskās izmeklēšanas nolūkos, nāves cēloņa noskaidrošanai. Autopsiju izdara morgā. To veic ārsts patologs vai tiesu medicīnas eksperts. Anatomisko līķa sekciju veic medicīnas studenti mācību nolūkos. Autopsijas laikā aplūko katra orgāna stāvokli, kā arī paņem audu paraugus mikroskopiskajai izmeklēšanai. Uzšķēršanas tehnika iekļauj: taisno griezienu, Leškes griezienu, Fišera griezienu vai kombinēto griezienu. Iekšējos orgānus izņem pēc Šora metodes. Galvaskausa atvēršanai izmanto speciālu rokas vai elektrisko zāģi. Mīksto audu pāršķelšanai izmanto skalpeli, ķirurģiskās šķēres.
Pēc izmeklēšanas visus orgānus novieto attiecīgajos orgānu dobumos un ādas griezumus aizšuj. Vēlāk sastāda detalizētu patologanatomiskās izmeklēšanas protokolu.
Vēsture
Rīgas Anatomisko teātri 1753. gadā iekārtoja Konventa namā, Lielajā Kalēju ielā. Krievijā Anatomiskais teātris tika izveidots pēc Maskavas universitātes atvēršanas 1765. gadā.
Ozolaine
Ozolaine var būt:
Kardamons
Kardamons ir garšaugs, kuru iegūst no divu ingveru dzimtas (Zingiberaceae) ģinšu sēklām — no melnajiem kardamoniem (Amomum) un zaļajiem kardamoniem (Elettaria). Visbiežāk jēdziens "kardamons" tiek attiecināts uz īsto kardamonu (Elettaria cardamomum). Abu ģinšu augiem dabiskais izplatības areāls ir Indija, Nepāla un Butāna. Mūsdienās visvairāk kardamonu iegūst Ziemeļamerikas valstī Gvatemalā. Kardamons ir trešais dārgākais garšaugs pasaulē pēc cenas uz vienu kilogramu auga. Pirmajās divās vietās ir safrāns un vaniļa.
Augs ir ļoti skaists: garas smalkas lapas un metru garas ziedkopas. Garšvielu – kaltētas kardamona sēklas - iegūst no ļoti aromātiskajiem kardamona augļiem (pogaļām). Tos ievāc pa vienam, noplūcot ar rokām, atkarībā no to nobriešanas. Veikalos var nopirkt attīrītas, veselas vai maltas kardamona sēklas.
Vanguard 1
Vanguard 1 (no en "avangards") bija ceturtais Zemes mākslīgais pavadonis (otrais ASV) un ir vecākais mākslīgais objekts kosmosā, lai arī tas vairs nav aktīvs. Tas arī bija pirmais kosmiskais aparāts, kurš elektroenergiju ieguva ar saules bateriju palīdzību. Tas tika projektēts Vanguard projekta ietvaros, lai izmēģinātu nesējraķeti Vanguard un pētītu kosmosa vides iedarbību uz pavadoni. Starts notika, pirms tam bija divi neveiksmīgi analoģisku pavadoņu palaišanas mēģinājumi, kuros nesējraķete avarēja.
Uzbūve
Vanguard 1 bija alumīnija lode 152 mm diametrā ar masu 1,47 kg. Tajā bija 10 mW, 108 MHz radioraidītājs, kuram enerģiju deva dzīvsudraba-cinka baterija, kā arī 5 mW, 108,03 MHz raidītājs, kuru baroja seši saules bateriju elementi, kas piemontēti pavadoņa ārpusē. Kosmiskajam aparātam bija sešas antenas. Raidītāji tika izmantoti galvenokārt telemetrijas datu iegūšanai, bet to signālus arī izmantoja, lai noteiktu elektronu skaitu starp pavadoni un zemes stacijām. Aparātā bija arī divi termistori iekšējās temperatūras noteikšanai 16 dienu laikā, lai novērtētu siltumaizsardzības efektivitāti.
Kotbusa
Kotbusa (de, dsb) ir pilsēta ar apriņķa tiesībām Vācijā, Brandenburgā pie Šprē upes 125 kilometrus uz dienvidautrumiem no Berlīnes. Tā ir universitātes pilsēta un ievērojams dzelzceļa mezgls. Otra lielākā Brandenburgas pilsēta pēc iedzīvotāju skaita.
Vēsture
Apmetne radās vismaz 10. gadsimtā, kas sorbi pie Šprē upes uzcēla pili. Rakstos zināma no 1156. gada. Viduslaikos tā bija ievērojams vilnas rūpniecības centrs. 1445. gadā Kotbusa no Bohēmijas iekļāvās Brandenburgā. Pēc Otrā pasaules kara līdz 1991. gadam pilsēta atradās VDR sastāvā.
Izglītība un kultūra
Kotbusa tiek uzskatīta par lejassorbu kultūras centru, daudzas pilsētas ielu plāksnītes ir divās valodās (vācu un lejassorbu), bet pilsētā ir lejassorbu ģimnāzija. Kotbusā atrodas Brandenburgas Tehniskā universitāte (Brandenburgische Technische Universität).
Cilvēki
Kotbusa ir gleznotāja Kārļa Blehena (Carl Blechen, 1798—1840), diska metēja Roberta Hartinga (Robert Harting, 1984), riteņbraucēja Tonija Martina (Tony Martin, 1985), diska metējas Gabrieles Reinšas (Gabriele Reinsch, 1963) un riteņbraucējas Triksi Vorrakas (Trixi Worrack, 1981) dzimtā pilsēta.
Amsleru sala
Amsleru sala (en) ir ap 1,9 km gara un līdz 0,7 km plata sala Antarktīdā. Izvietojusies Pālmera arhipelāgā Anveras salas dienvidrietumu piekrastē. Izveidojusies 2004.—2005. gados, kad sairstot un atkāpjoties Marra piekalnes ledājam, izveidojās 150—300 m plats jūras šaurums starp cietzemi, kas tika uzskatīta par Anveras daļu un pašu Anveras salu. Sala nosaukta par godu USAP ilggadējiem dalībniekiem, Alabamas Universitātes jūras biologiem Čārlzam un Margrētai Amsleriem.
Tagadējās salas dienvidu piekrastē 1955. gadā tika izveidota britu polārstacija Bāze N. Tai līdzās 1965. gadā tika izbūvēta amerikāņu Pālmeras pagaidu stacija, līdz 1968. gadā 1,5 km tālāk tika pabeigta tagadējā pastāvīgā stacija.
2011. gada Ķīnas Grand Prix
2011. gada Ķīnas Grand Prix izcīņa notika 17. aprīlī, Ķīnā. Uzvaru izcīnīja Luiss Hamiltons, pārtraucot Sebastiana Fetela, kurš ierindojās otrajā vietā, četru uzvaru sēriju. Trešo vietu, startējot no 18. vietas, izcīnīja Fetela komandas biedrs — Marks Vebers. Sacīkstēs tika uzstādīts jauns finišējušo pilotu skaits - no 24 pilotiem, kas startēja, izstājās tikai viens (Algersuari) - tā pārspējot sacīkšu rekordu, kurā finišēja 22 piloti.
2009. gada NBA drafts
notikušajā NBA drafta loterijā uzvarēja Losandželosas "Clippers" klubs, kas deva klubam iespēju draftēt drafta pirmo numuru Bleiku Grifinu no Oklahomas universitātes. Tomēr viņš 2009.—2010. gada NBA sezonā neaizvadīja nevienu spēli vasaras līgā gūtās kājas traumas dēļ. Tanzānijā dzimušais Hašīms Tabets no Konektikutas universitātes tika izraudzīts ar otro kārtas numuru. Viņš kļuva par pirmo Tanzānijā dzimušo, kas ticis draftēts NBA līgā. Sakramento "Kings" ar kopējo 4. kārtas numuru izraudzījās Tairīku Evansu. Viņam izvērtās lieliska debijas sezona, viņš kļuva par 4. spēlētāju līgas vēsturē, kas debijas sezonā vidēji spēlē gūst vismaz 20 punktus, savāc 5 atlēkušās bumbas un atdod 5 rezultatīvas piespēles. Pirms viņa to spējuši Oskars Robertsons (1960), Maikls Džordans (1984) un Lebrons Džeimss (2003). Par panākumiem viņš tika atzīts par sezonas gada labāko debitantu. Minesotas "Timberwolves" ar 5. numuru izvēlējās spāņu basketbolistu Rikiju Ruvio. Viņš kļuva par 5. ar visaugstāko izvēles numuru NBA draftā izvēlēto ASV koledžu basketbolu nespēlējušo spēlētāju. Ar augstāku numuru pirms viņa tikuši draftēti Jao Mins (1. numurs 2002), Andrea Barnjāni (1. numurs 2006), Darko Miličičs (2. numurs 2003) un Pau Gazols (3. numurs 2001), vēl Nikolass Tsikitišvili 2002. gada draftā tika izraudzīts ar 5. numuru.
Franko
Franko var būt:
Pieaugušais
Pieaugušais ir cilvēks, kas ir sasniedzis noteiktu vecumu, kad var uzskatīt, ka cilvēks gan fiziski, gan garīgi ir nobriedis patstāvīgai dzīvei, tas ir, sasniedzis brieduma gadus. Brieduma gadu sasniegšana parasti tiek saistīta ar dzimumbrieduma iestāšanos un reproduktīvā vecuma sasniegšanu.
Jans Kohanovskis
Jans Kohanovskis (pl; dzimis 1530. gadā, miris ) bija poļu renesanses laika dzejnieks.
Pieaugušais
Salīdzinājumā ar pusaudžiem, pieaugušajiem ir gan vairāk tiesības, gan arī lielāka atbildība.
Jans Kohanovskis
Dzimis 1530. gadā. Četrpadsmit gadu vecumā sāka studijas Krakovā. Vēlāk studēja Kēnigsbergā un Padujā. Ceļoja arī uz Franciju, kur tikās ar Pjēru de Ronsāru. 1559. gadā atgriezās Polijā, kur strādāja Sigismunda II Augusta galmā. Atbalstīja Henrika Valuā ievēlēšanu par Polijas karali, pēc tā došanās atpakaļ uz Franciju attālinājās no galma lietām. Apmetās netālu no dzimtās vietas Čarnolasu ciemā. Miris ar sirdstrieku 1584. gadā.
Hercšprunga—Rasela diagramma
Hercšprunga—Rasela diagramma ir sakarības starp absolūto zvaigžņlielumu, starjaudu, spektra klasi un zvaigznes virsmas temperatūru grafisks attēlojums. Diagrammu lieto astronomijā zvaigžņu klasificēšanai un priekšstatam par zvaigžņu evolūciju.
Milži
Milzu zvaigznes Hercšprunga—Rasela diagrammā atrodas tuvāk labajam augšējam stūrim. Šādās zvaigznēs norisinās cita tipa kodolreakcijas, kurās hēlijs pārvēršas smagākos elementos un tie savukārt vēl smagākos, līdz pat dzelzij.
Baltie punduri
Baltie punduri atrodas diagrammas apakšdaļā kreisajā pusē - tās ir zvaigznes, kas atrodas savas evolūcijas beigu posmā.
Mikrofona Ieraksti
Mikrofona Ieraksti (arī MicRec) ir viena no vadošajām Latvijas mūzikas izdevējkompānijām, kuru 1996. gadā dibināja Guntars Račs un Elita Mīlgrāve. Kompānija ir EMI Records oficiālie pārstāvji. Ierakstu kompānijas izdotās mūzikas žanri ir visdažādākie: pops, roks, deju mūzika, tautas mūzika, klasiskā mūzika u.c. Mikrofona Ierakstu paspārnē darbojas arī "Raibā Taureņa ieraksti".
Kondensators
Vēsture
Pirmo kondensatoru 1745. gadā izgatavoja vācu fiziķis Evalds Jurgens fon Kleists un holandiešu fiziķis Pīters van Mušenbruks. Tā kā tas notika Leidenes pilsētā un izgatavotā ierīce sastāvēja no stikla trauka, kam iekšpusē un ārpusē bija folijas klājumi, to nosauca par "Leidenes trauku". Šo kondensatoru varēja uzlādēt ar elektrostatisko mašīnu un tas spēja uzkrāt visai ievērojamu augstsprieguma lādiņu.
Kondensatora īpašības
Kondensatora galvenā īpašība — tas vada tikai maiņstrāvu, bet līdzstrāvai tas ir izolators. Tādēļ līdzstrāvas ķēdes shēmā, kurā ir kondensators, tā apzīmējums ir aizstājams ar pārrāvumu. Līdzstrāvu kondensators nevada tādēļ, ka tā klājumi ir atdalīti ar dielektriķi (ieslēdzot kondensatoru līdzstrāvas ķēdē, tajā īsu brīdi plūst tā saucamā uzlādes strāva). Savienojot uzlādēta kondensatora klājumus ar vadītāju, ķēdē plūst izlādes strāva (notiek kondensatora izlādēšanās). Šo strāvu stiprums un ilgums atkarīgs no kondensatora kapacitātes un ķēdes pretestības. Savukārt maiņstrāvu kondensators spēj vadīt, jo notiek cikliska klājumu pārlādēšanās un elektriskajā ķēdē plūst strāva. Maiņstrāvas vadīšanas spēja ir atkarīga arī no strāvas frekvences.
Kapacitāte
Kapacitāte ir galvenais kondensatora raksturlielums. Kapacitātes mērvienība ir farads. Praksē lietojamo kondensatoru kapacitāte ir no dažiem pikofaradiem līdz desmitiem un simtiem tūkstošu mikrofaradu. Ir arī speciāli kondensatori (jonistori) ar sevišķi lielu kapacitāti — desmitiem faradu. Lai iegūtu lielāku kapacitāti, var saslēgt paralēli vairākus kondensatorus. Kapacitāte atkarīga ne tikai no klājumu izmēra un savstarpējā attāluma, bet arī no starpklājumu vides dielektriskās caurlaidības. Kondensatora kapacitātes attiecību pret tā masu vai tilpumu sauc par īpatnējo kapacitāti.
Darba spriegums
Kondensatora darba spriegums ir spriegums, pie kura kondensators spēj ilgstoši darboties, nemainot savas īpašības. Parasti darba spriegums samazinās, paaugstinoties temperatūrai.
Olavas apriņķis
Olavas apriņķis (pl) ir apriņķis Polijas Lejassilēzijas vojevodistē. Robežojas ar Lejassilēzijas vojevodistes Stšelinas, Vroclavas un Olesņicas apriņķiem, kā arī Opoles vojevodistes Namislovas un Bžegas apriņķiem.
Kondensators
Darba spriegums
Uzlādējot kondensatoru ar pārāk liela sprieguma strāvu, var notikt dielektriķa caursišana — tad kondensators iziet no ierindas. Tādēļ augstsprieguma kondensatoros lieto biezāku dielektriķa slāni un šādiem kondensatoriem mēdz būt lielāki izmēri. Kondensatorus var saslēgt virknē, lai iegūtu lielāku darba spriegumu.
Temperatūras koeficients
Kondensatora kapacitātes temperatūras koeficients raksturo kapacitātes atkarību no temperatūras. To izsaka kā kapacitātes izmaiņu, temperatūrai mainoties par 1 °C. Šis koeficients var būt kā negatīvs, tā pozitīvs. Tas ir svarīgs mazas kapacitātes kondensatoriem, ko lieto augstfrekvences ķēdēs. Termokondensatoriem ir sevišķi liels un precīzi normēts temperatūras koeficients.
Kondensatoru tipi
Kondensatorus klasificē galvenokārt pēc dielektriķa veida, jo no tā atkarīgi svarīgi kondensatora parametri.
Kondensatorus iedala arī pēc iespējas mainīt to kapacitāti:
Bez tam mūsdienās ir lietojami dažādi speciāli kondensatori.
Sfēriski un cilindriski kondensatori
Cilindrisku kondensatoru veido koncentriski vadītāju cilindri. Ja kondensatoru veido divi cilindri, kuru rādiusi ir r_1 un r_2 un kuru augstums ir l, tā kapacitāte.
Uzlādēta kondensatora elektriskā lauka enerģija
Uzlādēta kondensatora katrs klājums atrodas cita klājuma elektriskajā laukā. Ja kondensatora klājuma virsmas punktos elektriskā lauka potenciāls \varphi un klājuma lādiņš q, tad kājuma potenciālā enerģija W=q\varphi. Kondensatoram ar kapacitāti C potenciālo enerģiju aprēķina šādi:. Tā kā spriegums starp klājumiem, potenciālo enerģiju var aprēķināt šādi:.
W ir kondensatorā uzkrāta elektriskā lauka enerģija, kondensatoru izlādējot to var pērvērst citos enerģijas veidos.
Kondensatoru slēgumi
Kondensatoru baterijas ir vairāku kondensatoru paralēls, virknes vai jaukts slēgums.
Kondensators maiņstrāvas ķēdē
Pieslēdzot kondensatoru maiņspriegumam, kondensators tiek pārmaiņus uzlādēts un izlādēts, un ķēdē plūst maiņstrāva. Ja kondensators, kura kapacitāte ir C pieslēgts sinusoidālam maiņspriegumam, tad jebkurā laika momentā ir spēkā sakarība U=q/C. Sakarība starp strāvas un sprieguma amplitūdām Im=ωCUm ir Oma likums maiņstrāvas ķēdei, kurā ir tikai kondensators (ω — leņķiskā frekvence, rad/sek). Pēc šī likuma kondensatora pretestība maiņstrāvai ir šāda: Pretestību Xc sauc par reaktīvo kapacitīvo pretestību. Ja C mēra farados, f hercos, tad Xc ir izteikts omos. Pēc sprieguma un strāvas vienādojumiem redzams, ka maiņstrāvas ķēdē, kurā ir tikai kondensators, strāva apsteidz spriegumu fāzē par 90°. Šādu strāvu sauc par reaktīvo kapacitīvo strāvu.
Kondensatoru praktiskā pielietošana
Kondensatorus plaši izmanto gandrīz visās elektrotehnikas un elektronikas jomās. Kopā ar rezistoriem un induktivitātes spolēm tos izmanto tādu elektrisko ķēžu un shēmu veidošanai, kuru īpašības ir atkarīgas no frekvences (svārstību kontūri, filtri, atgriezenisko saišu ķēdes). Izlādējoties lielas kapacitātes augstsprieguma kondensatoriem, var iegūt lieljaudas elektriskos impulsus (piemēram, zibspuldzēs, dažos lāzeru veidos u.c.). Izmantojot kondensatorus, var novērst nevēlamas līdzstrāvas pulsācijas, uzkrāt enerģiju un ātri to vajadzības gadījumā atdot. Mikroskopiskus kondensatorus izmanto kā elektroniskās atmiņas elementus. Rūpnieciskajā elektrotehnikā kondensatorus izmanto reaktīvās jaudas kompensēšanai.
IPX
IPX (Internetwork Packet Exchange) ir OSI modeļa tīkla slāņa protokols. Šo protokolu izstrādāja kompānija Novell 20. gadsimta 80. gadu beigās. Novell lokālo tīklu failserveri bija populāri no 80. gadu beigām līdz 90. gadu vidum, jo šīs sistēmas bija ļoti efektīvas. Vēlāk lielu daļu no tām aizvietoja ar Microsoft serveriem, jo datori bija palikuši lētāki un zemāka efektivitāte vairs nebija tik svarīga.
Eglona
Eglona, arī (Eglūna, Eglaine), ir Daugavas kreisā krasta pieteka. Sākas Aknīstes nolaidenumā pie Dominiekiem. Augštece iztaisnota un caur Eglonas-Susējas kanālu savienota ar Vilkupi. Ietek Daugavā pie Dunavas. Lielākās pietekas: Bērze, Lāčupīte, Grīvīte, Riteniška. Lielākās apdzīvotās vietas krastos: Dunava, Tadenava.
Vēsture
1667.—1668. gadā hercogs Jēkabs uzsāka no Vilkupes rakt kanālu, lai savienotu Dienvidsusēju ar Daugavas pieteku Eglonu, bet šis projekts netika pabeigts.
IPX
IPX parasti lietoja kopā ar SPX, kas ir transporta slāņa protokols. Atšķirībā no TCP/IP, te nav UDP analoga, atsevišķas paketes pārsūta tieši lietojot IPX.
IPX adreses sastāv no 32 bitu tīkla adreses un 48 bitu datora adreses. Par datora adresi parasti lieto tā MAC adresi. IPX adreses principā ir līdzīgas IP adresēm (tikai ir garākas un te nav CIDR). Tā kā datora adrese parasti ir vienāda ar tā MAC adresi, te nav nepieciešams ARP protokols. Vēl, parasti mazos tīklos, kas nav sadalīti apakštīklos, tīkla adrese ir 0 (00:00:00:00).
IPX lietoja lokālā tīkla failserveriem un tīkla spēlēm. IPX izstrādāja Novell saviem NetWare LAN failserveriem, tā kā tie bija populāri, šo protokolu sāka lietot arī citi. NetWare failserverim bija speciāla OS, bet tam varēja pieslēgties no dažādām OS, kam bija klients. NetWare varēja piekļūt tikai caur IPX, līdz 5 versijai, kad parādījās iespēja lietot IP. Windowā 95 un 98 bija iespējams lietot SMB failserverus caur IPX (netbios over IPX). SMB ir Microsoft Windows iebūvētā tīkla failsistēma. Vēlākajās versijās vairāk lietoja TCP/IP. 20. gadsimta 90. gados iznākušās DOS spēles, kuras varēja spēlēt tīklā, lielākoties darbojās caur IPX. (Doom, Heretic), vēlāk bija arī dažas windowa spēles, kam vajadzēja IPX (Diablo). Vēlāk lielākā daļa spēļu sāka lieto TCP/IP.
Ignalinas AES
Ignalinas AES ir 2009. gadā slēgta atomelektrostacija Lietuvā Visaginā, netālu no Latvijas—Lietuvas robežas. Ignalinas AES atslēgšana bija viens no nosacījumiem, ar kuriem Lietuva pievienojās Eiropas Savienībai. 2008. gadā tā saražoja 70% Lietuvai nepieciešamās elektroeneģijas.
Vēsture
Ignalinas AES tika atklāta 1974. gadā, tās jauda bija 1500 MW, un tā bija vienīgā atomelektrostacija Baltijā. Ignalinas AES bija divi 1500MW RBMK tipa reaktori (tāpat kā Čornobiļā, tikai lielāki). Pēc Čornobiļas avārijas to maksimālo jaudu samazināja uz 1360 MW. 1. reaktors tika pirmo reizi iedarbināts 1983. gada decembrī un tika atslēgts 2004. gada 31. decembrī. 2. reaktors tika pirmo reizi iedarbināts 1987. gada augustā un tika atslēgts 2009. gada 31. decembrī.
Nepāla
Nepāla (ne), oficiāli Nepālas Federālā Demokrātiskā Republika, ir valsts Āzijas dienvidu daļā, pasaules jaunākā republika. Tā robežojas ar Indiju dienvidos, austrumos, rietumos un Ķīnu ziemeļos. Ar 147 181 kvadrātkilometru platību un iedzīvotāju skaitu aptuveni 30 miljoniem, Nepāla ir pasaules 93. lielākā valsts un 41. apdzīvotākā valsts. Nepālas galvaspilsēta un lielākā pilsēta ir Katmandu.
Nepāla ir valsts ar ļoti daudzveidīgu ģeogrāfiju un kultūru. Valsts atrodas Himalaju dienvidu nogāzē, un šeit atrodas vairākas pasaules augstākās virsotnes, tai skaitā augstākā pasaules virsotne Everests. Auglīgie un mitrie dienvidi ir samērā urbanizēti. Aptuveni puse iedzīvotāju dzīvo zem starptautiski noteiktā nabadzības līmeņa — 1 ASV dolāra. Pēc vairākiem novērtējumiem, hinduismu Nepālā praktizē lielāka iedzīvotāju daļa nekā kādā citā pasaules valstī. Savukārt budisma piekritēju ir neliela daļa, lai gan Nepāla tiek uzskatīta par Sidhārtas Gautamas dzimšanas vietu.
Vēsture
1768. gadā Gorkhas valdnieks Pritvi Narajans Šāhs izveidoja spēcīgu karaspēku un iekaroja kaimiņvalstis. 1814.—1816. gadā notika Gurku karš pret Britu Austrumindijas kompānijas karaspēku, kurā Nepālai izdevās nosargāt savu neatkarību, taču pēc miera līguma noslēgšanas Gorkhas karalis deva savus karavīrus dienestam britu armijā. Britu Indijas karaspēkā nepāliešu karavīrus turpināja dēvēt par gurkām.
1996. gadā sākās pilsoņu karš, kuru izraisīja maoistu partija. Tas noslēdzās pēc 2006. gada masu protestiem, kurus atbalstīja lielākās partijas, ar miera noslēgšanu, satversmes sapulces ievēlēšanu, karaļa Gjanendras atkāpšanos un federālas demokrātiskas republikas nodibināšanu. Pirmais Nepālas prezidents Rāms Varans Jādavs zvērestu nodeva.
Valsts smagi cieta 2015. gadā notikušajā zemestrīcē.
Saimniecība
Nepālas saimniecība lielā mērā ir atkarīga no ārzemēs dzīvojošo iedzīvotāju kapitālieguldījumiem un atbalsta, 2014. gadā šie emigrantu naudas pārvedumi veidoja 29,2% no IKP, šis rādītājs bija trešais augstākais no visām valstīm.
Girls Aloud
Girls Aloud bija angļu/īru meiteņu popgrupa, kas ir bāzēta Londonā, Apvienotajā Karalistē. Grupa tika izveidota 2002. gadā ITV1 šovā Popstars: The Rivals. Tās sastāvā ir Šerila Kola, Nadīna Koila, Sāra Hārdinga, Nikola Robertsa un Kimberlija Volša.
Visi grupas albumi tikuši sertificēti ar platīna disku, divi no tiem The Sound of Girls Aloud: The Greatest Hits un Out of Control katrs tikuši pārdoti vairāk nekā vienu miljonu kopiju. Girls Aloud ir nominēta piecām BRIT balvām, 2009. gadā singls The Promise tika atzīts par gada labāko. 2013. gadā pēc Ten: The Hits Tour tūres grupa paziņoja par tās darbības izbeigšanu.
Platforma.lv
Platforma Records bija Latvijas mūzikas izdevējkompānija, kas pastāvēja no 1998. līdz 2010. gadam.
Vēsture
Izdevniecību 1998. gadā dibināja Rimants Liepiņš. No 2009. gada kompānijas nosaukums bija Platforma.lv un tā darbojās kā interaktīvs audiovizuāls izklaides un mūzikas interneta portāls. Portālā bija iespējams klausīties un lejupielādēt latviešu mūziku, skatīties mūzikas video un dalīties ar to. 2010. gada nogalē "Platforma Records" pieteica maksātnespēju.
Rojas jahtu piestātne
Rojas jahtu piestātne jeb Rojas jahtu osta ir jahtu piestātne Latvijā, Rojas ostas akvatorijā pie tilta pār Rojas upi (koordinātas: 57°30,5'N 22°48'E, vadlīnijas virziens: 215°-35°). Dziļums: 3.5 m, peldošs dzelzsbetona pontons (pietauvošanās no abiem sāniem), 12 viesjahtu vietas. Piestātne darbojas no aprīļa līdz oktobrim.
Vladimirs Siņicins
Vladimirs Siņicins (ru; dzimis ) ir sporta komentētājs, snūkera spēlētājs, starptautiskās kategorijas tiesnesis. Rīgas biljarda kluba Champion’s Club sporta direktors. Snūkera komentētājs televīzijas kanālā Eurosport krievu valodā.
Biogrāfija
Dzimis Tveras apgabala Kuvšinovas pilsētā. Kopš trīs gadu vecuma dzīvo Rīgā. Absolvējis Rīgas Politehnisko institūtu kā skaitļojamo mašīnu speciālists. Pēc tam studējis Latvijas Valsts Universitātē, ko absolvējis kā žurnālists. 1981. gadā sāka strādāt par sporta komentētāju Latvijas Televīzijā, kur komentēja hokeju un basketbolu. Tai pat laikā strādāja arī sporta avīzē "Padomju Jaunatne" (ru), bet vēlāk žurnālos "Kurjers" (ru), "AUTO" (ru) un citos. Pēc PSRS sabrukuma strādājis arī televīzijā ASV.
Šobrīd ir komentētājs televīzijas kanālā Viasat un Eurosport krievu valodā. Grāmatas М-ский треугольник, или чужие здесь не ходят līdzautors. Pārvalda krievu, latviešu un angļu valodu. Precējies, ģimenē ir jau pieaugusi meita. Brīvajā laikā aizraujas ar tūrismu un ceļošanu. Patīk mūzika un prot spēlēt ģitāru.
Snūkers
Augstākais breiks ir bijis 68 punkti.
Džastins Bībers
Džastins Drū Bībers (en; dzimis  Stratfordā, Ontārio, Kanādā) ir kanādiešu dziedātājs, dziesmu autors un aktieris. Viņa karjera sākās portālā YouTube, kur viņa video atrada mūziķa pašreizējais menedžeris Skūters Brauns. Brauns aizveda Bīberu uz Atlantu, Džordžiju, lai ierakstītu demo ierakstu, kur viņu noklausījās arī dziedātājs Usher, kas sarunāja viņam noklausīšanos pie The Island Def Jam Music Group. Drīz arī Bībers noslēdza līgumu ar ierakstu kompāniju Island Records.
Bībers debijas albumu My World izdeva, tas tika sertificēts ar platīna disku ASV. Bīberam jau ir iznākuši divi veiksmīgi singli One Time un One Less Lonely Girl, abi ir iekļuvuši Kanādas Top 100 un ASV Top 100. Otrais studijas albums My World 2.0 tika izdots.
JSON
JSON (no en — ' JavaScript objektu notācija') ir datu apmaiņas formāts. Balstīts uz teksta formātu, viegli lasāms. Neskatoties uz sākotnējo izcelsmi no JavaScript, formāts tiek uzskatīts par valodu neatkarīgu formātu un var tikt izmantots jebkurā citā programmēšanas valodā.
Vēsture
JSON formātu aprakstījis Daglass Krokfords (Douglas Crockford) specifikācijā. Oficiālais interneta media tips — application/json. JSON failu paplašinājums — .json.
2005. gada decembrī Yahoo! sāka piedāvāt dažus no saviem tīmekļa pakalpojumiem, kuros kā alternatīva varēja tikt izmantots JSON. 2006. gadā Google sāka izmantot JSON kā GData tīmekļa protokola barotni.
Šobrīd JSON formātu piedāvā draugiem.lv API un daudzi citi interneta servisi.
Sintakse un piemēri
Šajā piemērā parādīts, kā ar JSON objektu tiek aprakstīts cilvēks. Objekts satur simbolu rindas lauku vārdam un uzvārdam. Adresei un tālruņa numuriem izmantots pakārtotais objekts.
Maksimiliāns Kolbe
Svētais Maksimiliāns Marija Kolbe (, ; dzimis, miris ) bija poļu franciskāņu mūks, kurš ieslodzījumā izvēlējās brīvprātīgi mirt cita, nepazīstama ieslodzītā vietā. 1982. gadā pāvests Jānis Pāvils II Kolbi kanonizēja un atzina par "mūsu grūtā gadsimta svēto aizbildni".
Dzimis kā Rajmunds Kolbe Zduņska Volā (toreiz Krievijā) etniska vācieša un polietes ģimenē. Tēvs vēlāk krita cīņās par Polijas neatkarību. 1907. gadā Kolbe nelegāli pārgāja Krievijas un Austroungārijas robežu un iestājās garīgajā seminārā Ļvivā. Vēlāk studēja Romā. Pēc Polijas neatkarības nodibināšanas atgriezās dzimtenē, kur nodibināja un vadīja klosteri Ņepokalanovā (Niepokalanów). Vadīja arī reliģisku izdevniecību un radiostaciju. 1930. un 1936. gadā devās misijā uz Japānu, kur Nagasaki nodibināja klosteri, kurš pārdzīvoja atombombardēšanu un darbojas vēl šodien.
Otrā pasaules kara laikā Kolbes klosteris kļuva par bēgļu (tajā skaitā ebreju) patvērumu. Kolbe bija arī aktīvs radioamatieris (kods SP3RN) un raidīja pretvāciskas ziņas. 1941. gada 17. februārī Gestapo Kolbi arestēja un 28. maijā ieslodzīja Aušvicas nāves nometnē. 1941. gadā pazuda kāds Kolbes barakas biedrs (vēlāk viņu atrada mirušu), tāpēc nometnes administrācija par sodu izvēlējās desmit ieslodzītos, lai uz nāvi ievietotu barakā bez pārtikas un ūdens. Maksimiliāns Kolbe brīvprātīgi pieteicās mirt ieslodzītā Francišeka Gajoņičeka vietā, kuram bija ģimene. Gajoņičeks un viņa sieva pārdzīvoja karu, bet bērni gāja bojā padomju uzlidojuma laikā. Trīs nedēļas Kolbe bez pārtikas un ūdens pavadīja lūgšanās savā kamerā, līdz ar injekcijas palīdzību tika nogalināts.
Leonards Stašs
Leonards Stašs ( — ) bija latviešu lauksaimnieks un politiķis, 5., 6. un 7. Saeimas deputāts.
Dzīvesgājums
Dzimis Rēzeknes apriņķa Kaunatas pagasta Sinaiža sādžā. Mācījās Dubuļu vidusskolā, tad Maltas zooveterinārajā tehnikumā, Ļeningradas Lauksaimniecības institūtā, Daugavpils Pedagoģiskajā institūtā.
Strādāja par veterināro feldšeri, zootehniķi, Ludzas rajona Suvorova un Kirova kolhoza priekšsēdētāju, izveidoja jaunu balto cūku šķirni. Pēc viņa projektiem celtas fermas, kaltes, darbnīcas, koledžas, kā arī paneļu ražošanas cehs Kirova kolhozā. 1988. gadā piedalījās Ludzas rajona Interfrontes organizācijas dibināšanā.
Pēc Latvijas neatkarības atjaunošanas bija Latvijas Republikas 5., 6. un 7. Saeimas deputāts no Tautas Saskaņas partijas, pēc 1998. gada maija no LSDSP.
Nāve
Leonardu Stašu no Saeimas nama ar miokarda infarktu aizveda uz Paula Stradiņa klīniskās universitātes slimnīcas intensīvās terapijas nodaļu, bet viņa dzīvību ārstiem glābt neizdevās. Tās dienas Saeimas plenārsēdē viņu pieminēja ar klusuma brīdi.
Klodzko
Klodzko (pl), vēsturiski arī Glāca ir pilsēta Polijas dienvidrietumos, Lejassilēzijas vojevodistē uz dienvidiem no Vroclavas. Atrodas Klodzko ielejā (Kotlina Kłodzka) un ir tūrisma centrs. Atšķirībā no pārējās vojevodistes daļas vēsturiski un kulturāli atrodas Bohēmijā, nevis Silēzijā, kaut arī administratīvi kopš 1763. gada ir Silēzijas sastāvdaļa. Pilsētas centrā atrodas iespaidīga viduslaiku pils.
Vēsture
Rakstos pilsēta pirmoreiz minēta 12. gadsimtā hronista Prāgas Kozmas rakstos kā Cladzco, kas 961. gadā esot piederējusi Sv. Adalberta tēvam Slavnīkam. Pilsēta vairākkārt nopostīta, jo bija strīdus objekts starp Bohēmiju un Poliju, bet vēlāk starp Austriju un Prūsiju. 1763. gadā tā iekļāvās Prūsijā, vēlāk Vācijā, kuras sastāvā palika līdz 1945. gadam, kad tā tika piešķirta Polijai, bet pilsētas vācu iedzīvotāji tika padzīti. 1945. gada maijā pilsētu centās anektēt Čehoslovākijas varas iestādes, tomēr PSRS rīkojumu dēļ tas neizdevās.
Migrācija
Migrācija ir pārvietošanās no vienas vietas uz otru:
Staņislavs Petkēvičs
Staņislavs Petkēvičs (pl; dzimis (pēc vecā stila —  ), miris  vai pēc citiem avotiem  ) bija Latvijas poļu izcelsmes vieglatlēts, pārstāvēja Latviju, vēlāk Poliju.
Dzīvesgājums
Piedalījies Amsterdamā, kur izcīnīja 7. vietu 5000 m distancē un 15. vietu 10 000 m distancē. 10 000 m distancē Petkēvičs skriet beidzis vienu apli par ātru tiesnešu darbības nesaskaņotības dēļ, tādēļ bija spiests vēlreiz atsākt skriet. Laikā no 1926. līdz 1928. gadam deviņas reizes kļuva par Latvijas meistaru dažāda garuma distancēs (no 800 m līdz 10 000 m), vēl trīs reizes kļuvis par čempionu krosa skrējienā. Astoņas reizes laboja Latvijas rekordu dažādās distancēs, pie kam tolaik pastāvošo noteikumu dēļ vairāki rekordi netika atzīti, tai skaitā Amsterdamas Olimpiskajās spēlēs sasniegtie, jo tika uzstādīti ārpus Latvijas.
1929. gadā Petkēvičs ieguva Polijas pavalstniecību un pārstāvēja Poliju dažādās sacensībās, bija kluba Warszawianka biedrs. Tomēr SOK noteikumu dēļ viņš nedrīkstēja pārstāvēt Poliju Olimpiskajās spēlēs. Viņš sešas reizes uzvarēja valstu sacīkstēs, kur pārspēja Pāvo Nurmi un Janušu Kusočinski. Petkēvičs tika atzīts par 1929. gada Polijas gada labāko sportistu. 1931. gadā Polijas Vieglatlētikas federācija diskvalificēja viņu par amatierisma noteikumu pārkāpšanu, arī Latvijas Vieglatlētikas savienība viņu 1929. gadā diskvalificēja. Līdz Otrajam pasaules karam Petkēvičs strādāja par treneri, bija Polijas komandas treneris.
Otrā pasaules kara sākumā Petkēvičs devās bēgļu gaitās uz Argentīnu, kur kļuva par veikalnieku un moderna sporta kompleksa īpašnieku. Traģiski gājis bojā Argentīnā.
Eiropas čempionāta 2012 kvalifikācija — F grupa
2012. gada Eiropas čempionāta futbolā kvalifikācijas F grupas rezultāti.
Savstarpējās spēles
Uzvaras / Neizšķirti / Zaudējumi
Agresija
Agresija ir starptautiskām tiesībām neatbilstoša spēka lietošana pret citas valsts suverenitāti, teritoriālo neaizskaramību, ekonomisko vai politisko neatkarību, ko neattaisno pašaizsardzības nepieciešamība vai citi apstākļi, ko juridiski atzīst par izņēmumiem.
Šī jēdziena pamatdefinīciju devusi ANO Ģenerālā Assambleja. (ANO Harta, Statūti, to nedefinē, tikai aizliedz spēka pielietošanu un draudus.) 1974. gadā, pēc divdesmit gadu darba, ANO ĢA beidzot izstrādāja agresijas definīciju, skaidrojumu un pazīmes. ANO dalībvalstis uzskatīja, ka tas palīdzēs ANO, galvenokārt Drošības Padomei, kuras pārziņā saskaņā ar Statūtiem ir jebkura agresija, savlaicīgāk un konsekventāk uz to reaģēt. Atspoguļojot plašu starptautisko vienošanos, šai definīcijai tomēr nav līguma formas, kaut arī to var pieskaitīt pie starptautiskajām tiesībām.
Pazīmes
1974. gada Apvienoto Nāciju Organizācijas Ģenerālās assamblejas rezolūcija Nr 3314 "Par agresiju" definē, ka agresija ir vienas vai vairāku valstu bruņotā spēka pielietojums pirmajiem pret citas valsts teritoriālo vienotību vai politisko neatkarību. 3. pantā uzskaitītas darbības, kuras uzskatāmas par agresijas aktiem:
Skaidrojums sākas ar apgalvojumu, ka "vienas valsts spēka pielietošanu pirmajai, pārkāpjot ANO Statūtus", prima facie pierāda agresiju. Zināmā mērā šī definīcija ir visai ierobežota, ja ne pat neprecīza, jo pieļauj, ka viena valsts pielieto spēku pirmā, ja vien tā nepārkāpj ANO Statūtus. Tā, piemēram, ASV 1992. gadā iebrūkot Somālijā, gan pielietoja militāru spēku pirmās, taču neveica agresiju, jo šo akciju, pamatojoties uz Statūtu VII nodaļu, sankcionēja Drošības Padome. Daudzas valstis uzskata, ka spēka pielietošana pirmajiem, lai evakuētu savus pilsoņus no citas valsts, kur tiem draudz nepastarpinātas briesmas un kur tie nav aizsargāti, nav agresijas akts (piemēram, Izraēlas kara aviācijas un desanta reids 1976. gadā Entebē), un to jāuzlūko kā pašaizsardzības veidu.
Militārā spēka pielietošanas likumība
...Puses svinīgi paziņo savu tautu vārdā, ka nosoda karu kā metodi... un atsakās no tā... kā līdzekļa nacionālajā politikā. (Briana-Kelloga Pakts, 1928. g.)
Jau tūlīt pēc 2. Pasaules kara antifašistiskās koalīcijas valstu kara tribunāli definēja agresiju kā "noziegumu pret cilvēci". Mūsdienās agresijas nelikumība ir viens no starptautisko tiesību stūrakmeņiem, gluži tāpat, kā tās novēršana ir viens no Apvienoto Nāciju Organizācijas pamatuzdevumiem.
Visi Apvienoto Nāciju Organizācijas Locekļi savās starptautiskajās attiecībās atturas no spēka draudiem un to piepildīšanas... pret jebkuras valsts teritoriālo neaizkaramību un politisko neatkarību... (ANO Statūti, 2. pants, 4. punkts) Ir tikai divi atrunāti likumīga militāra spēka pielietošanas gadījumi:
1993. gada ANO DP rezolūcija Nr 836 ļauj ANO dalībvalstīm izmantot gaisa kara spēkus, pamatojoties uz reģionālo apvienību vai struktūru akceptu — tikai un vienīgi pašaizsardzības gadījumā vai ar pašas Drošības Padomes akceptu, bet ne savādāk.
NATO — Ziemeļatlantijas pakta 1. pantā dalībvalstīm uzdots atturēties no jebkādas spēka pielietošanas vai draudiem to pielietot starptautiskajās attiecībās, ja tas ir pretrunā ANO Statūtiem. Pakta 5. un 6. pantā precizēts, ka:
1998. gada FIFA Pasaules kauss
1998. gada FIFA Pasaules kauss notika Francijā no 10. jūnija līdz 12. jūlijam. Tas bija pēc skaita 16. Pasaules kausa finālturnīrs. Pirmoreiz finālturnīrā piedalījās 32 komandas. Par Pasaules čempioniem pirmoreiz kļuva mājinieki Francijas izlase, kas finālā ar 3-0 pārspēja iepriekšējos čempionus Brazīliju.
Komandas
Tālāk minētās 32 izlases piedalījās 1998. gada FIFA Pasaules kausa izcīņā. Turnīram automātiski kvalificējās laukuma saimnieki Francijas izlase un 1994. gada Pasaules čempioni Brazīlijas izlase.
Turnīra gaita
Turnīra formāts bija atšķirīgs no tā, kas bija 1994. gada čempionātā ASV. Pirmoreiz finālturnīrā piedalījās 32 komandas, kas tika sadalītas 8 apakšgrupās pa 4 katrā. No katras apakšgrupas izslēgšanas turnīrā iekļuva 2 labākās komandas, kas turpināja dalību astotdaļfinālā.
Grupu turnīrā vispārsteidzošākie rezultāti bija D grupā, kur astotdaļfinālā neiekļuva spēcīgāks Eiropas izlases Spānija un Bulgārija. No turnīra debitantēm vislabāko sniegumu rādīja Horvātija ar Davoru Šukeru priekšgalā, kas izslēgšanas turnīrā spēja pieveikt spēcīgos rumāņus un vāciešus. Tikmēr pretī finālam pārliecinoši devās iepriekšējā čempione Brazīlija, vēl pusfinālā sīvās cīņās iekļuva nīdrlandieši un mājenieki Francijas izlase, kas ceturtdaļfinālā pārspēja attiecīgi Argentīnu un Itāliju.
Pusfinālā francūži ar 2-1 pārspēja horvātus, bet brazīļi tikai pēcspēles 11m sitienu sērijā tika galā ar Nīderlandi. Spēlē par 3. vietu horvāti uzvarēja nīderlandiešus, bet finālā Sendenī pārliecinoši ar 3-0 brazīļus pieveica Francija, kuras labā 2 vārtus guva Zinedins Zidāns. Tā francūži kļuva par 7. izlasi Pasaules kausa vēsturē, kas kļuva par čempioniem.
Izslēgšanas turnīrs
Labākie vārtu guvēji
Robertsa
Robertsa var būt:
Pērkinss
Pērkinss var būt:
Danske Bank (Somija)
Danske Bank Oyj (agrāk Sampo Pankki Oyj) ir Somijas banku sfēras uzņēmums, kas pieder Dānijas Danske Bank. Līdz 2007. gadam tas piederēja Sampo Oyj. Galvenais birojs atrodas Helsinkos.
Vēsture
2001. gada februārī Leonia banka pārdēvēta par Sampo Pankki. 2001. gada februārī Sampo Grupa iegādājās banku Mandatum Pankki; turpmāk Sampo Pankki nodarbojās ar finanšu pakalpojumiem individuālajiem klientiem, bet Mandatum specializējās investīcijās un noguldījumos.
Līdz 2006. gadam Sampo Pankki bija iegādājies bankas visās Baltijas valstīs.
2007. gadā Sampo Pankki tika pārdots Dānijas Danske Bank.
Zīmols Sampo Pankki bankas mazumtirdzniecības operācijām Somijā tika izmantots līdz 2012. gada 15. novembrim, kad to pilnībā nomainīja Danske Bank.
Organizācija
Banka ir organizēta trīs biznesa vienībās: Bez tam Danske Bank paspārnē darbojas:
Danske Bank Latvijā
2004. gadā Sampo Latvijā iegādājās 1996. gadā dibināto banku Akciju sabiedrība Māras Banka. 2005. gadā tā pārdēvēta par Akciju sabiedrība Sampo Banka un palielināts tās pamatkapitāls. 2008. gadā reorganizēta par Danske Bank AS filiāli Latvijā ar zīmola nosaukumu Danske Banka.
Džūlija Robertsa
Džūlija Fiona Robertsa (en; dzimusi Atlantā, Džordžijas štatā, ASV) ir amerikāņu aktrise. Viņa kļuva pazīstama pēc filmēšanās 1990. gada romantiskajā komēdijā "Jaukā sieviete", filmas ieņēmumi sasniedza 464 miljonus ASV dolāru. Par nominēšanas Amerikas Kinoakadēmijas balvām par lomām filmās Steel Magnolias (1990) un "Jaukā sieviete" (1991) viņa saņēma Oskaru kā labākā aktrise 2001. gadā par lomu filmā "Ērina Brokoviča". Vēl ir filmējusies tādās filmās kā "Monas Lizas smaids", "Mana labākā drauga kāzas", "Mistiskā pica", "Notinghilla", "Bēgošā līgava", "Valentīna diena", "Pelikānu lieta", "Oušena banda", "Oušena ducis", kuras ir bijušas arī komerciāli veiksmīgas. 2022. gadā atveidoja galveno sieviešu lomu filmā "Biļete uz paradīzi".
Abrupe (ciems)
Abrupe ir apdzīvota vieta Cēsu novada Jaunpiebalgas pagastā. Izvietojusies Kalnupes labajā krastā pie autoceļa P33 5 km no pagasta centra Jaunpiebalgas, 56 km no novada centra Cēsīm un 134 km no Rīgas. 1933. gadā piešķirts biezi apdzīvotas vietas statuss ar 248 iedzīvotājiem (1935.g.). No 1949. līdz 1957. gadam Abrupes ciema centrs.
Neiroloģija
Neiroloģija (, neuron — ‘dzīsla’, ‘nervs’) ir medicīnas nozare, kas pēta nervu sistēmas slimības un to ārstēšanas veidus. Neiroloģija balstās uz neirobioloģiju, kas pēta nervu sistēmas uzbūvi, funkcijas un attīstību. Daļēji tā pārklājas ar psihiatriju — ar medicīnas nozari, kurā tiek pētītas garīgas slimības. Neiroloģijas speciālistus sauc par neirologiem.
Moloko
Moloko bija īru/angļu elektroniskās mūzikas duets, kuru 1995. gadā izveidoja Rošīna Mērfija no Viklovas Īrijā un Marks Braidons no Sanderlanes Anglijā. Grupas nosaukums ir cēlies no slenga Entonija Bērdžesa romānā Mehāniskais apelsīns, kur tas lietots ar nozīmi "piens".
Kriņica Zdroja
Kriņica Zdroja (pl) ir pilsēta Polijas dienvidos, Mazpolijas vojevodistē uz dienvidaustrumiem no Novi Sončas, Beskidos pie Slovākijas robežas. Kūrortpilsēta un ziemas sporta centrs. Daļa iedzīvotāju — lemku minoritāte.
1931. gadā pilsētā notika Pasaules čempionāts hokejā, bet 1958. un 1962. gadā — pasaules čempionāts kamaniņu sportā. Kriņica Zdroja ir poļu gleznotāja-naivista Ņikifora (Nikifor, 1895—1968) dzimtā pilsēta.
Apinis
Apinis var būt:
Sūcējtārpi
Sūcējtārpi jeb trematodes (en) ir plašākā parazītisko plakantārpu klase (18 000—24 000 sugu). Barību uzsūc caur mutes atveri (lenteņi ar visu ķermeni). Kāpuru stadijā daudz kopīgu īpašību ar skropstiņtārpiem. Parazitē arī mājlopos un cilvēkos (helmintoze).
Raksturojums
Sūcējtārpi pēc organizācijas filoģenētiski vistuvāki skropstiņtārpiem, bet atšķirībā no pēdējiem pilnīgi pārgājuši uz parazītisku dzīvesveidu, kas ir izraisījis virkni pārmaiņu to uzbūvē. Atšķirībā no skropstiņtārpiem, sūcējtārpiem pieaugušā stāvoklī epitēlijam nekad nav skropstiņu. Turpretim to ādu sedz kutikula. Actiņu pieaugušā stāvoklī nav. Maņu orgāni ir vispār reducējušies. Mutes atvere visbiežāk ir ar mutes piesūcekni, ar ko tie piestiprinās pie saimnieka orgāniem. Gremošanas traktam tomēr vienmēr ir divi gareniski atzarojumi. Bez mutes piesūcekņa daudzām formām attīstās papildu piesūcekņi, kas arī ir piestiprināšanās orgāni, bet tie nav saistīti ar gremošanas sistēmu. Dzimumaparāts — hermafrodītisks (ar atsevišķiem izņēmumiem), parasti ārkārtīgi spēcīgi attīstīts un producē milzīgu skaitu dīgļu olu apvalkos. Šī milzīgā auglība ir parazītiskā dzīves veida tiešas sekas. Ka sūcējtārpi cēlušies no brīvi dzīvojošām formām, spilgti pierāda tas, ka to kāpuri brīvi eksistē ārējā vidē, pie tam kāpuru āda ir ar skropstiņām, tiem var būt actiņas, tie spēj aktīvi peldēt ūdenī. Tālākā attīstībā kāpuri izmainās: tie zaudē visus brīvā dzīves veida pielāgojumus un invadējas atbilstošajā saimniekā. Virkne sūcējtārpu pārvēršas bez saimnieku maiņas, citiem turpretim attīstības cikls saistīts ar saimnieku un paaudžu maiņu. Daļa sūcējtārpu parazitē uz dažādu dzīvnieku ārējiem orgāniem (ektoparazīti), citi pielāgojušies dzīvei daudzu dzīvnieku iekšējos orgānos (endoparazīti).
Morfoloģija
Ķermenis parasti plakans, ovāls, iegarens vai cilindrisks, segts ar kutikulu, 0,1 mm—15 cm garš. Parasti ir 2 muskuļaini piestiprināšanās orgāni — mutes un vēdera piesūcekņi. Strigeata kārtas parazītiem vēl ir trešais piestiprināšanās orgāns — tā saucamais Brandesa orgāns.
Gremošanas orgānu sistēma sākas ar mutes atveri, kas atrodas ķermeņa priekšgalā. Barības vads sākas ar muskuļainu paplašinājumu — rīkli, kas tālāk pāriet zarnu kanālā. Pēdējais parasti dalās 2 zaros, kuri savukārt var zaroties. Anālās atveres nav, un zarnu kanālu zari parasti nobeidzas akli. Tikai ļoti retos gadījumos zarnu kanāla zari atveras tieši uz āru. Dažām sugām abi zarnas zari savienoti ar urīnpūsli.
Izvadorgānu sistēma sastāv no zvaigžņveida terminālām šūnām, kam uz virsmas ir vibrējošu skropstiņu pušķis. No šūnām atiet kapilāri, kas apvienojas 1 vai 2 galvenajos kanālos, kuri bieži nobeidzas urīnpūslī. Pēdējais atveras uz āru ar l vai 2 atverēm ķermeņa kaudālajā galā.
Nervu sistēma sastāv no 2 smadzeņu ganglijiem. No tiem uz ķermeņa kaudālo galu atiet 3 pāri nervu šķiedru, no kurām vislabāk attīstīta viena, kas stiepjas gar ķermeņa vēderpusi. Maņu orgāni vāji attīstīti.
Dzimumorgāni trematodēm ir ļoti attīstīti. Visi diģenētiskie sūcējtārpi, izņemot Schistosomatidae, ir hermafrodīti. Vīrišķie dzimumorgāni parasti sastāv no 2 sēkliniekiem (testes; retāk sēklinieks viens vai daudzi). No sēkliniekiem atiet sēklas vadi (vasa efferentia), kas savienojas kopējā, lielākā sēklas vadā (vas deferens). Tajā ir paplašinājums — sēklas pūslītis (vesicula seminalis). Sēklas vada galu aiz sēklas pūslīša sauc par sēklas izsviedējkanālu (ductus ejaculatorius). Šis kanāls ietverts muskuļainā kopulācijas orgānā (cirrus), kuru var izbīdīt ārā no ķermeņa. Kopulācijas orgāns parasti atrodas īpašā ķermeņa sienas maisveida ieliekumā — cirusa maisā jeb tā saucamajā bursā. Sievišķie dzimumorgāni sastāv no vienas olnīcas, no kuras atiet olvads. Tas atveras nelielā maisiņā — ootipā (ootyp). Dažām sugām (Fasciola hepatica) ootipa nav. Ootipā notiek olšūnas apaugļošanās, jo šeit no sēklas uztvērēja (receptaculum seminis) ieplūst arī sperma. Olas dzeltenums un apvalks izveidojas no ootipā ieplūstošā dzeltenuma dziedzeru (glandulae vitellogenes) sekrēta. Tas rodas ķekarveida dzeltenuma dziedzeros, kuri atrodas abos ķermeņa sānos uz ārpusi no zarnu zariem. No dzeltenuma dziedzeriem atiet vadi; tie ķermeņa vidū saplūst un izveido vienu kopēju dzeltenuma pūslīti, kas atveras ootipā. Ootipā ieplūst arī sīko čaulas dziedzeru, tā saucamo Melisa ķermeņu (corpus Mehlisi) gļotainais sekrēts. Ootips ķermeņa mugurpusē ar Laurera kanālu (canalis Laureri) savienots ar ārējo vidi. No ootipa atiet garš, izlocīts kanāls — dzemde. Te uzkrājas apaugļotās olas. Dzemde atveras dzimumkloākā, tieši blakus kopulācijas orgānam. Visbiežāk dzimumkloākas atvere atrodas starp mutes un vēdera piesūcekņiem, bet tā var būt arī citur. Olas parasti ovālas, ar vāciņu vienā polā, otrā olas polā ir mazs izaugums (0,02—0,4 mm garš).
Attīstība
Olas attīstās ūdenī. Attīstības ciklā diģenētiskie sūcējtārpi pārdzīvo vairākas kāpura stadijas, līdz no attīstības 1. stadijas — skropstainā miracidija, kas izšķiļas no olas, izveidojas pieaugusi trematode. Attīstība noris ar vienu vai diviem starpsaimniekiem. Pirmais vienmēr ir saldūdens gliemji, otrais jeb papildsaimnieks var būt zivis, kukaiņu kāpuri vai vēzīši. Tikai pēc tam galvenā saimnieka ķermenī trematodes sasniedz dzimumgatavību.
Entonijs Pērkinss
Entonijs Pērkinss (en; dzimis, miris ) bija ASV kinoaktieris. Pazīstams kā galvenā varoņa lomas atveidotājs Alfreda Hičkoka 1960. gada filmā Psycho. Nominēts Amerikas Kinoakadēmijas balvai un ieguvis Zelta globusa balvu. Pēc Psycho panākumiem tēlojis galveno lomu Orsona Velsa filmā "Process" pēc Franca Kafkas motīviem. Tēlojis arī vairākās citās pazīstamās filmās.
Dzīves pirmajā pusē būdams biseksuāls, 1973. gadā apprecējās ar fotogrāfi Beriju Berensoni, ar kuru kopā nodzīvoja līdz mūža galam. Divu dēlu — aktiera Oza Pērkinsa un dziedātāja Elvisa Pērkinsa — tēvs. Miris no AIDS. Pērkinsa atraitne Berija gāja bojā lidmašīnā 11. septembra teroraktos ASV.
Vatikāna gvarde
Vatikāna gvarde - pāvestu miesassargu vienība, kas dislocēta Vatikānā un kuras uzdevums bija un ir apsargāt Pontifiku, Apustuļu pilis un 4 ieejas Vatikānā. Izveidota XI gs., kad īpaši Svētā Krēsla apsardzei noalgoja normaņu un teitoņu algotņus.
XIII gs. tos nomainīja franku un itāļu algotņi, no kuriem tika izveidotas divas vienības: pāvestu smagā un vieglā kavalērija. Sākot ar XV gs. Svēto Krēslu sargāja dažādas kondotjeru rotas, kopaskaitā 8000-10 000 algotņu. To skaitā Lauztie šķēpi -  lance spezzate, - bruņinieki, kas pametuši savus kungus, lai kalpotu Pontifikam. Sākot ar XVI gs. pāvestu gvardi pamatā komplektēja no spāņu algotņiem un pāvestu kājnieki tika uzskatīti par vienu no labāk apmācītajām karaspēka daļu tā laika Eiropā. 1528. gadā no 600 korsikāņiem tika izveidota pirmā zināmā pastāvīgā pāvestu gvardes vienība. 1662. gadā tā tika izformēta pēc Francijas karaļa Luija XIV pieprasījuma (pāvesta miesassargi bija iesaistījušies asiņainā sadursmē ar Francijas karalistes sūtņa miesassargiem), bet tās karavīri iekļauti citās Pāvesta valsts bruņotajās vienībās (žandarmos, policijā, muitas dienestā). Gvardes statuss tika uzticēts šveiciešu algotņu vienībai, kas pāvestu dienestā bija kopš XVI gs. sākuma.
Rekrutēšana
Vienībā rekrutē tikai Šveices pilsoņus vecumā no 19 līdz 30 gadiem, augumā ne mazākus par 174 cm, katoļus, kas bijuši dienestā bruņotajos spēkos un kuriem ir nevainojamas Baznīcas un laicīgās varas iestāžu rekomendācijas. Zvērests tiek nodots ik gadu 5. maijā - tā ir Šveiciešu gvardes svinamā diena, pieminot 1527. gada 5. maiju, kad 147 gvardi, ieskaitot komandieri, krita cīņā ar Sv. Romas impērijas karaspēku, sargājot pazemes eju uz Eņģeļu pili, kurp bija aizbēdzis pāvests Klements VII.